text: हसन ने बताया, ‘यह कश्मीर के कुछ खास इलाकों में हो रहा है और ग्रामीण तथा स्थानीय लोग आतंकवादियों के दबाव में आकर ऐसा करते हैं।’ आईजी ने कहा कि मुठभेड़ में सुरक्षा बलों को पथराव का भी सामना करना पड़ता है और इन सब से ‘अभियान को नुकसान’ पहुंचता है। उन्होंने कहा, ‘मैं स्थानीय लोगों से कहना चाहता हूं कि वे आतंकवादियों के दबाव में नहीं आएं। हमलोग बेहद संयम बरत रहे हैं ताकि भीड़ को कोई अतिरिक्त क्षति नहीं पहुंचे, लेकिन यही हमारी समस्या बढ़ाता है। हमलोग अभियान को बेहतर तरीके से अंजाम देने की लगातार कोशिश कर रहे हैं ताकि वहां मौजूद लोगों को कोई नुकसान नहीं पहुंचे।’